
AVIZ
asupra propunerii legislative privind sprijinul financiar

 pentru înălţarea de biserici
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind sprijinul financiar pentru înălţarea de biserici, trimisă cu adresa nr. Pl.X- 399 din 23 mai 2007 şi înregistrată sub nr. 31/636 din 24.05.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins propunerea legislativă în şedinţa din 21 mai 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din  4.06.2007.


Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 195/19.02.2007 precum şi Punctul de vedere al Guvernului cu nr. 536 din 2.03.2007 prin care nu susţine adoptarea iniţiativei legislative.
  

În urma dezbaterilor, membrii Comisiei, au constatat că propunerea legislativă nu stabileşte criteriile conform cărora se alocă o anumită sumă unei biserici, neinstituind reguli necesare, suficiente şi clare care să conducă la o cât mai mare stabilitate şi eficienţă legislativă. De asemenea, iniţiativa legislativă nu ţine cont de prevederile art. 10 alin. (6) din Legea nr. 489/2006 privind libertatea religioasă şi regimul general al cultelor.
          Faţă de cele constatate, membrii Comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor ordinare.
                              PREŞEDINTE,                  SECRETAR,
                             Sergiu  Andon                      George Băeşu
Consilier
Dr. George Cucu

